OpenLLM-France/wikimedia huggingface dataset:
# San Sebastián (Comayagua)

San Sebastián Hondurasko Comayagua departamenduko udalerri bat da. 96 km²ko azalera du eta 2013ko datuen arabera 3455 biztanle zituen.

## Erreferentziak

* ↑ (Gaztelaniaz) Instituto Nacional de Estadística. Censo de Población y Vivienda 2013. (Noiz kontsultatua: 2020-05-04).

## Kanpo estekak

* Datuak: Q2167734
# San Sebastian eliza (Artxua)

San Sebastian eliza Artxuako (Kuartango, Araba) parrokia eliza nagusia da, XIII. eta XIV. mendeen artean eraikia. 2012ko apirilaren 17an Eusko Jaurlaritzak kultura ondasun izendatu zuen, monumentu sailkapenarekin.

## Eraikinaren deskripzioa

Parrokiaren tenplua, Kuartangoko estilo erromanikoaren konfigurazioz taxututa, sala-oinplanoko eraikina da. Nabea bera baino estuagoko abside zuzena du, puntadun kanoi erdiko bi bobeda zatiz estalia, bi bobeda zatien artean arku faxoi handia daukala, puntaduna hau ere, zutabe lana egiten duten barruko kontra-hormetan bermatua. Bobeden aparejua entokatua eta luzitua dagoen arren, azaleraren zati handi batean entokatua hondatuta dago, eta bistan geratzen da. Murruetan, luzetara, apaindu gabeko erlaitza doa.
Murruetan, iparraldean, sakristia dauka; bai eta kapera, arkupea eta hilerria ere, hegoaldean, eta mendebaldean, kanpai-horma. Ekialdean, goialdeari itsatsia, gaur egun bizitzeko erabiltzen den eraikina dago, garai batean herriko eskola izana. Eraikin horrek ez du babesik izango.
Kapera Erdi Aroko tenpluaren murruetatik kanpora ateratzen da; tenpluaren hegoaldean kokatutako hilerrira zabaltzen zela eraiki zen bere garaian. Juan Ruiz apaiza izan zen kapera eraiki zuena, eta bertan eman zioten lur, 1553. urtean. Alabaina, 1580. urtean Pedro Ruiz de Xarte apaizak mezatarako agindu zuen kapera, ordurako elizara zabaldurik zegoela.
Hegoaldeko fatxadan, estalkiaren hegal azpian, harrian landutako irudi batzuk ikusten dira, Erdi Aroko hargin-lanez eginak.
Multzoa biribiltzeko, kanpai-horma baxu-baxua dago, aldi berean, arkupearen mendebaldeko horma ere badena. Frontisa mendebaldeko hormapikoaren luzapena balitz moduan dago proiektatuta, puntu erdiko kanpai-arku bi dituela, bi isuriko teilatutxoaz estalia.
Arkupetik dauka sarrera tenpluak, isuri bateko zurezko estalkiaren azpitik (gaur egun estalkia erabat hondatuta dago). Hegoaldeko alboan zabaltzen den aitzinalde urritik ere sar daiteke. Hegoaldeko sarrera puntadun arkua da, ertza bistan dutela ebakitako hiru arkibolta eta guzti; atezangoa ere halaxe dauka ebakita, eta inposta alakatua du.
Koroaren gainean jarritako leiho altu baten bidez eta bao txiki estuen bidez lortzen da tenplua argitzea. Argibide denak dinteldunak dira.
Tenpluaren barruan, harrizko harlauza handiz dago estalia zorua, eta gaur egun hondatu samartuta badaude ere, hor diraute zurezko erretaula batek (ez urreztatu eta ez pintatua), koru dinteldunak (zutabeen buruak apurtxo bat landuta dituena), eta balaustrada bihurrituak.

## Erreferentziak

* Edukiaren zati bat monumentu hau sailkatutako kultura-ondasun izendatzen duen lege testutik hartu da. Izan ere, testua jabari publikokoa da eta ez du jabetza intelektualik, Espainiako Jabetza Intelektualaren Legeko 13. artikuluan xedatu denez (Espainiako Aldizkari Ofiziala, 97. zenbakia, 1996-04-22).
* ↑ Arabako Foru Aldundiaren webgunea
* ↑ Kultura ondasun izendapena, EHAAn.

## Kanpo estekak

* Datuak: Q16518853
* Multimedia: Kuartango / Q16518853
# San Sebastiano Curone

San Sebastiano Curone Italiako udalerri bat da. Alessandriako probintzian kokatuta dago, Piemonte eskualdean. 536 biztanle ditu, 3,89 kilometro koadroko azaleran banatuta.

## Mugakideak

San Sebastiano Curonek honako udalerri hauekin egiten du muga:
Brignano-Frascata Dernice Gremiasco Montacuto

## Kanpo estekak

* Datuak: Q17664
* Multimedia: San Sebastiano Curone / Q17664
# San Sebastiano da Po

San Sebastiano da Po Italiako udalerri bat da. Turingo Hiri Metropolitanoan kokatuta dago, Piemonte eskualdean. 1.866 biztanle ditu, 16,58 kilometro koadroko azaleran banatuta.

## Mugakideak

San Sebastiano da Pok honako udalerri hauekin egiten du muga:
Casalborgone Chivasso Verolengo Castagneto Po Lauriano

## Kanpo estekak

* Datuak: Q10280
* Multimedia: San Sebastiano da Po / Q10280
# San Sebastian martxa

San Sebastian martxa Donostiako Danborradan jo ohi den martxa ezaguna da. Doinua Raimundo Sarriegi maisuak sortu zuen, hitzak berriz Serafin Barojarenak dira. Martxa santuaren omenez konposatu zuen Sarriegik, eta ez hiriaren himno gisa.

## Hitzak

    Bagera...!
    gu (e)re bai
    gu beti pozez
    beti alai!
    Sebastian bat bada zeruan
    Donosti(a) bat bakarra munduan
    (h)ura da santua
    (e)ta (h)au da (h)erria
    (h)orra zer dan gure Donostia!
    Irutxuloko, Gaztelupeko
    Joxemaritar za(ha)r eta gazte
    Joxemaritar za(ha)r eta gazte
    kalerik kale danborra joaz
    umore ona zabaltzen hor dijoaz
    Joxemari!
    Gaurtandik gerora penak txokora
    Festara! Dantzara!
    Donostiarrei oi(h)u egitera gatoz
    pozaldiz!
    Inauteriak datoz!
    Bagera...!
    gu (e)re bai
    gu beti pozez
    beti alai!

## Kanpo estekak

* San Sebastian Martxa, letra eta audioa
* "San Sebastian" doinua entzungai (hitzekin batera).
* "San Sebastian martxa" abestuta entzungai
* San Sebastian Martxaren bideoa Santa Maria elizan YouTube gunean.

## Erreferentziak eta oharrak

* ↑ «Sarriegi ez da Donostiako martxaren egilea» BERRIA 2018-01-18 (Noiz kontsultatua: 2019-11-25).
* Datuak: Q12266941
# Seberetxe

Seberetxe (Zeberitxa modura ere agertzen da zenbait iturritan) Buia (Bilbo, Bizkaia) auzoko jauregi barrokoa da, XVII. mendean eraikitakoa. Etxaldeari ere ematen dio izena.
Espainiako gobernuak monumentu izendatu zuen 1980ko urtarrilaren 17an.
Oin laukiduna da, bi solairu eta ganbara dituena. Herritartasunaren eta kultoaren arteko nahasketa du jauregiak. Bi armarri ditu eta bi balkoi. Jabego pribatukoa da. Sarrerako hiru erdi-puntako arku handiak dira eraikinaren ezaugari ikusgarrienak.
Bilbo eta Urduña lotzen zituen errege bidearen ondoan dago kokaturik. Gaur egun, AP-68 autobidetik ikusten da jauregia.

## Erreferentziak

* ↑ (Gaztelaniaz) Monumentu izendapena BOEn

## Ikus, gainera

* Buia
* Buiagoiti

## Kanpo estekak

* (Gaztelaniaz) Seberetxe jauregiaren argazkia.
* Datuak: Q12267265
# Seberi

Seberi Brasilgo udalerri bat da, Rio Grande do Sul estatuan kokatua. 11.950 biztanle ditu 301,42 km²ko eremuan.

## Ikus, gainera

* Rio Grande do Sul

## Kanpo estekak

* Datuak: Q1784912
* Multimedia: Seberi / Q1784912
# Sebekhotep V.a

Khahetepra Sebekhotep edo Sebekhotep V.a, Tebasen, bost urte inguruz, K.a. 1685etik K.a. 1680 arte inguru gobernatu zuen Egiptoko XIII. dinastiako faraoi bat izan zen. Turineko Errege Kanonaren arabera, 4 urte, 8 hilabete eta 29 eguneko erregealdia izan zuen.
Ziuraski, Khaneferra Sebekhotep edo Sebekhotep IV.aren eta Nubheteptiren semea zen. Bere emaztea, Khaesnebu izan zen.
Bere tronu izena den Khaheteprak, "Ra, itxura barea" esan nahi du.
W. Helckek eta beste aditu batzuk, Sebekhotepen garaian edo handik gutxira, zenbait printzerri independenteren eraketa eragin zuen botere gainbehera bat gertatu zela uste dute.
Garai horretan sortuko ziren, agian, errege hiksoak Niloren deltan, Behe Egipton.

## Bere garaiko testigutzak

Bere garaiko zenbait objektu aurkitu dira.
* Tebaseko hilarri bat, Karnakeko tenpluan aurkitua
* estatua eskaintzaile bat, Kermatik datorrena eta Berlineko Altes Museumean erakusten dena, bere oinarriko idazkunak oso kaltetuta dauden eta bere ematea zalantzazkoa den arren. Kim Ryholt egiptologoak, Bostonen kontserbatutako estatua baten zatia zela dio.
* zenbait eskarabeo bere izenarekin.
* Datuak: Q713796
* Multimedia: Sebekhotep Merhotepre / Q713796
# Sebekhotep VI.a

Merhetepra Sebekhotep edo Sebekhotep VI.a, Egiptoko XIII. dinastiako faraoi bat izan zen, K.a. 1656tik K.a. 1654 arte gobernatu zuena.
Ziuraski, bere aurreko faraoi bat izan zen Sebekhotep V.aren anaia zen, eta, bere ama, agian, Nubhotepti izan zen.
Bere erregealdiaren iraupena, 2 eta 5 urte artekoa izan zen, eta, bere oinordekoa, Suadyetu izan zen.
Turineko Errege Kanonean, Merhetepra bezala agertzen da, VII.4 erregistroan, bi urte, bi hilabete eta bederatzi eguneko erregealdiarekin.
Bere tronu izena, Merhetepra izan zen "Rarekin bakean dagoena eta maite duena" esan nahi duena, eta, jaiotza izena, Sebekhotep, "Sobek pozik dago" esan nahi duena.
Frankek, Ini izeneko errege batekin identifikatzen du, Sebekhotep tronu izena eta Ini jaiotza izena duen eskarabeo batean oinarrituta, eta bi urte, bi hilabet eta bederatzi eguneko erregealdia izan zuena. Jürgen von Beckerath eta Spalinger, ez daude ados teoria honekin.

## Bere garaiko testigutzak

Gobernari honi buruz, erreferentziak, honako hauetan aurkitu dira:
* Turineko Errege Kanona
* Karnakeko Errege Zerrenda
* Estatua bat, Karnaken
* hilarri bat, Karnaken (Hilarri juridikoa deitua)
* hilarri bat, Abidosen.
* Datuak: Q879142
* Multimedia: Sebekhotep Khahotepre / Q879142
# Sebekhotep VII.a

Merkara Sebekhotep edo Sebekhotep VII.a, Egiptoko XIII. dinastiako faraoi bat izan zen, K.a. 1646tik K.a. 1644 arte gobernatu zuena.
Bere izena, Merka... Sebek...ja, Turineko Errege Kanonaren txatal batean idatzia dago, VII.8 erregistroan, bi urteko erregealdia izan zuela adierazten duelarik. Errege honen ondoren, gutxienez lau izenen txatalak falta dira eta are VII. zutabearen gainontzeko zatia ere, ez da erraz irakurri edo interpretatzekoa.
Bere aurrekoa izan zen Seuadykara Hori edo Hor II.a bezala, errege hau, beharbada, Tebasetik Goi Egiptoren zati batean gobernatuko zuen Ined faraoiaren garaikidea eta lekaioa izango zen.
Guzti hori gora-behera, Egiptoren egoera bere historiako garai honetan, nahiko ziur laburbildu daiteke. Behe Egipto eta Egipto Ertain osoa, Avariseko XV. dinastiaren kontrolpean dago, hikso deritzen gobernari semitikoak zirenak, eta Egiptoko XVI. dinastiako gobernarien kontrolpean, edo Egiptoko XIV. dinastiako gobernarien ez zuzeneko kontrolpean. Litekeena da, baita ere, Goi Egiptoko gobernariak (XIII. dinastiako azkenak eta XVII. dinastiako lehenak) aipaturiko Goi Hiksoen zergariak izatea (XV. dinastia), baita barne banaketa gertatu izana ere.

## Bere garaiko testigutzak

* Bere izena, Turineko Errege Kanonean eta Karnakeko Errege Zerrendan agertzen da.
* Petrie Museoko UC16591 zigiluan idatzia
* Karnakeko bi estatua.
* Datuak: Q649566
# Sebennitos

Sebennitos (grezieraz Σεβέννυτος), Niloren deltaren erdialdeko besoan edo sebenitikoan zegoen antzinako hiri egiptoar bat zen. Behe Egiptoko XII. nomoaren hiriburua ere bazen. Faraoien Egiptoren azken hiriburua izan zen.
Sebennitos, antzinatean, nolabaiteko garrantzia zuen hiri bat izan zen, eta penintsula batean duen kokapena, gaur egun Burlos deitutako laku bat eta Nilo ibaiaren artean, Menfis eta Behe Egipto osoarekin merkataritza eta harremanetarako oso toki mesedegarria izan zen. Baina, kanalak bertan behera uzteak eta lurraren igoerak ekarpen alubialen ondorioz, ia tokia suntsitu du (Champollion)
Sebennitosen izan zuen bere jatorria Egiptoko XXX. dinastiak. Ptolomeotar garaiko Maneton historialari eta kronista ere han jaio zen, K. a. III. mendean. Tokia, Familia Sakratuaren ibilbidearen zati bezala ere ezagutzen da, Egipton egon zen garaian.

## Hondar arkeologikoak

* Tokiko jainkoa zen Onuris-Shuren omenezko tenplu bat egon zen, gaur egun, tenplu horretaz, hondakinak baino geratzen ez diren arren.
* Nektanebo II.a, Alexandro IV.a Mazedoniakoa, Filipo III.a Mazedoniakoa eta Ptolomeo II.a Filadelfoaren izenak grabatuak dituen harrizko blokeak.
* Ez dira XXX. dinastia baino lehenagoko garaiko hondakinik aurkitu.

## Kanpo estekak

* Datuak: Q1243772
* Multimedia: Sebennytos / Q1243772
# Sareko

Sareko edo pinudietako mukisarea (Cortinarius collinitus) Cortinariaceae familiako onddo espezie bat da. Espezie hau Myxacium azpigenerokoa da, oina eta kapela likatsuak dituelako. Ezin da jan oso likatsua delako.

## Deskribapena

Kapela: 6 eta 12 cm arteko diametrokoa, laranja-lehoi kolorekoa, likatsua, hasieran kanpai formakoa, gero laua.
Orriak: Hasieran biolazeoak, gero kanela kolorekoak.
Hanka: 5-10 x 0,8-1,5 cm-koa, gortinaren azpian tindu lila du. Oso likatsua.
Haragia: Nahiko lodia, hori argi kolorekoa, usain gutxikoa, zapore gozo samarrekoa, baina ez atsegina.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Collinitus epitetoa "cóllino ungere" hitzetatik dator eta esan nahi du, koipetsua, patina koipetsu batez estalita. Likatsua delako.

## Jangarritasuna

Ez da jangarria.

### Nahasketa arriskua

Cortinarius trivialis delakoarekin, honek tonu morexkako orriak ditu eta hankan ondo ikusten diren eraztun zentrokideekin eta muzilagodunekin. Cortinarius mucifluus delakoarekin ere bai, hau sendoagoa da eta gortina gutxiago du.

## Sasoia eta lekua

Udazkenean izeien azpian.

### Banaketa eremua

Europa, Ipar Amerika, Japonia, Australia, Errusia, Taiwan eta Himalaiako eremua.

## Erreferentziak

* ↑ (Gaztelaniaz) Kutxa Fundazioa Sozial eta Kulturala. (1992). Euskal Herriko perretxikoak. Litografía Danona s. coop.ltda, 207 or. ISBN 84-7173-211-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 202 or. ISBN 84-282-0865-4..

## Kanpo estekak

* Datuak: Q2591152
* Multimedia: Cortinarius collinitus / Q2591152
# Saregile

Saregilea edo sare-konpontzailea sareak egin eta konpontzen dituen pertsona da. Euskal Herrian, emakumeen ohiko lana izan da sareak konpontzea, kaian bertan eta taldeak osatuz.

## Erreferentziak

* ↑ «Euskaltzaindiaren Hiztegia (EH) – saregile» www.euskaltzaindia.eus (Noiz kontsultatua: 2023-12-24).
* ↑ Fundazioa, Elhuyar. «saregile» Elhuyar Hiztegia (Noiz kontsultatua: 2023-12-24).
* ↑ Fundazioa, Elhuyar. «redero» Elhuyar Hiztegia (Noiz kontsultatua: 2023-12-24).

## Kanpo estekak

* Datuak: Q16518886
# Sarehori polit

Sarehori polita (Cortinarius calochrous) Cortinariaceae familiako onddo espezie bat da. Ez da jangarria. Toxikoa izan daitekeela uste da.
Sinonimoak: Myxacium calochrous, Phlegmacium calochroum, Gomphos calochrous, Cortinarius aureoluteus.

## Deskribapena

Kapela: Oso tamaina aldakorrekoa, 2 eta 8 cm bitarteko diametroarekin. Hasieran ganbila eta gero zabaldu egiten da, azal oso likatsua du, hori-limoi kolorekoa edo lehoi kolore bizikoa; gaztaroko orriekin kontraste ederra egiten du.
Orriak: Eskotatuak, nahiko estu, lila edo arrosa-lila kolorekoak eta gero marroi bihurtzen dira.
Orri eskotatuak: Oinera Iritsi baino lehentxeago eskote txiki bat duten orriak.
Hanka: Laburra, fibrilosoa eta ildaskatua, zuri-horixka kolorekoa, tindu lilekin eta erraboil oso baztertuarekin, burletak darama, gortinaren hondakinak dira.
Haragia: Lodia, zuria, usain eta zapore seinalaturik gabea.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta. Calochrous epitetoa grekotik dator, ederra, esan nahi duen "calus" hitzetik eta azala esan nahi duen "chrus" hitzetik. Beraz, "kolore eder batekin".

## Jangarritasuna

Ez du balio gastronomikorik.

### Nahasketa arriskua

Cortinarius purpurascens espeziearekin nahas daiteke, baina hau handiagoa da (5-15), azala arre-gorrixka kolorekoa edo gris-more kolorekoa du eta oina urdindu egiten zaio ebakitzean. Cortinarius ionochlorus delakoarekin ere bai, honek piperbeltz usaina du eta arteen azpian ateratzen da. Baita Cortinarius Largentii perretxikoarekin ere.

## Sasoia eta lekua

Udan eta udazkenean, hostozabalen basoetan, batez ere pagoetan.

### Banaketa eremua

Kanada, Ameriketako Estatu Batuak, Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Lotina, Roberto. (1985). Mil setas ibericas. Diputacion foral de vizcaya, 223 or. ISBN 84-505-1806-7..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 424 or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 214 or. ISBN 84-282-0865-4..
* ↑ Cortinarius callochrous: GBIF—the Global Biodiversity Information Facility.

## Kanpo estekak

* Datuak: Q49601374
* Multimedia: Cortinarius callochrous / Q49601374
# Sarekada

Sarekada poliziak eta bestelako segurtasun-indarrek talde jakin bateko pertsonak batera atxilotu eta atxiloketa horretarako egiten diren neurrien multzoa da, hala nola bide publikoetan sarrera eta irteeren kontrol zorrotza eta aparteko bestelako segurtasun-neurriak. Baterako ekintza horien helburua taldeko kideen ihesa ekiditea, beraien arteko komunikazioa eragotziz. Historian zehar, errepresio masiborako tresna moduan erabili izan da, talde politiko zein etnikoen aurka.

## Kanpo estekak

* Datuak: Q6130595
# Sarek Parke Nazionala

Sarek Parke Nazionala (suedieraz: Sarek nationalpark), Suedia iparraldeko parke nazional bat da, Jokkmokk udalerrian dagoena, Norrbottengo konderrian. UNESCOk Gizateriaren Ondare izendaturiko Laponiako eskualdearen barnean dago.

## Geografia

Suediako Parke Nazionalen artean bigarren handiena da, 1.970 km²-ko azalera baitu. Padjelanta Parke Nazionalaren eta Stora Sjöfallet Parke Nazionalaren artean kokaturik dago. Ingurune malkartsua da, izan ere Suedian dauden 2.000 metrotik gorako 13 mendien artean sei Parkearen barnean daude, hauen artean aipagarriena herrialdeko bigarren garaiena den Sarektjåkkå (2.089m).
Hiru paisaia eremu bereizten dira Parkean: Haran zabalak, mendi handiak eta goi-ordokiak. Haran handiena Rapa harana da, 40 km² hartzen dituena. Sarektjåkkå mendiaren glaziarren urtzeak sortzen duen Rapa ibaia (Rapaätno) da Parkeko ibai luzeena eta Laitaure aintzirara isurtzen ditu urak.

## Iruditegia

* Sarektjåkkå mendia.
* Mikka glaziarra, Sarektjåkkå mendian.
* Rapa harana.

## Kanpo estekak

* (Ingelesez)(Suedieraz) Parkearen webgune ofiziala
* Datuak: Q945780
* Multimedia: Sarek National Park / Q945780
# Sareko Euskal Gramatika

Sareko Euskal Gramatika Euskal Herriko Unibertsitateko Euskara Institutuaren lan bat da, unibertsitateko espezialistarik nabarmenenek prestaturiko euskararen gramatika Interneten guztien eskura jartzeko asmoa duena. Ekimen hori 2008an abiatu zen, eta 2010eko martxoaren 31n plazaratu. Proiektu dinamikoa da: dagoeneko sartuta dagoen material ugaria eguneratu eta osatzeaz gainera, beste material batzuk sartuz joango dira.
Izena gorabehera, ez da gramatika soila. Izan ere, euskararen barne arauak azaltzeaz gainera, euskal hizkuntzaren beste hainbat arlori buruzko argibideak ere ematen ditu: soziolinguistikari, historiari, fonetika eta fonologiari, lexikoari, mofosintaxiari eta euskalkiei buruzkoak, besteak beste.
Sarean garatutako proiektua izanik, teknologia berriek eskaintzen dituzten lanabesak baliatu dituzte Sareko Euskal Gramatika atontzeko, hala nola: testuak, argazkiak, irudiak, barneko eta kanpoko estekak (hainbat hizkuntzatan), eta abar.

## Lan taldea

Sareko Euskal Gramatikako zuzendariak Pello Salaburu, Patxi Goenaga eta Ibon Sarasola euskalari eta hizkuntzalariak dira, Euskal Herriko Unibertsitateko (EHU) irakasleak hirurak. Gainera, EHUko bertako eta beste hainbat tokitako hizkuntzalari ugarik parte hartzen dute egitasmo horretan, Sareko Euskal Gramatikako atalak eginez.

## Erreferentziak

* ↑ «Sareko Euskal Gramatika zer den», Sareko Euskal Gramatikaren webgunean.
* 1 2 3 4 EHUko Komunikazio Bulegoa: «Euskarak badu sarean gramatika osoa eta guztiz berritzailea denon eskura», EHU.es webgunea, 2011-03-31.
* 1 2 3 4 Gotzon HERMOSILLA: «Euskal gramatika eta Egungo Euskararen Hiztegia sarean jarri ditu EHUk», Berria, 2011-04-01.
* ↑ «Egileak», Sareko Euskal Gramatikaren webgunean.

## Kanpo estekak

* Sareko Euskal Gramatikaren webgunea
* Datuak: Q12267094
# Sarehori hiltzaile

Sarehori hiltzailea (Cortinarius splendens) Cortinariaceae familiako onddo espezie bat da. Azken ikerketen arabera uste zen baino toxikotasun txikiagoa du, baina ez kontsumitzea gomendatzen da.

## Deskribapena

Kapela: 3 eta 6 cm bitarteko diametrokoa, txikia Cortinarius bat izateko, ganbila eta likatsua, gero zabaldu egiten da eta lehorra da, hori-urre bizi kolorekoa, erdian metxa marroi purpurak ditu eta ilunagoa da.
Orriak: Itsatsi-dekurrenteak, estu eta kolore hori bizikoak, gero zerbait hori-laranja kolorekoak eta azkenean kanela kolorekoak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Erraboila erabat alboan, hori-urre kolorekoa, eta, ondoren, laranja-lehoi kolorekoa gortina iheskor hori zurbil batekin, eta, gero, esporei eusten dienean, zuntz txiki okre kolorekoak uzten ditu oinean.
Haragia: Lodia, hori bizi kolorekoa, usain eta zapore nabarmenik gabea, baina desatsegin samarrekoa.
Etimologia: Cortinarius hitza, gortinatik dator, gortina eta guzti, errezelaren hondakin bereizgarriak direla eta.

## Jangarritasuna

Gaur egun pozoitsu hilgarritzat jotzen da.

### Nahasketa arriskua

Cortinarius elegantissimus delakoarekin nahas daiteke, honek orri hori-berdexka kolorekoak ditu eta gero okre kolorekoagokoak oliba koloreko ñabardurekin.

## Sasoia eta lekua

Udazkenean, zenbait hostozabalen basoetan, hala nola pagoetan eta arteetan, lautadan eta mendietan berdin.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 224 or. ISBN 84-404-0530-8..
* ↑ (Gaztelaniaz) Palacios Quintano Daniel. (2014). Disfrutando con las setas. Leitzaran, Grafikak S.L. Andoain, Gipuzkoa, 372 or. ISBN 978-84-617-0196-4..
* ↑ (Gaztelaniaz) Palazon Lozano Fernando. (2006). Setas para todos. Jose Luis Añanos Echo Editorial Pirineo, 459, or. ISBN 84-87997-86-4..
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 212 or. ISBN 84-282-0865-4..

## Kanpo estekak

* Datuak: Q1345689
* Multimedia: Cortinarius splendens / Q1345689
# Sarego

Sarego Italiako udalerri bat da. Vicenzako probintzian kokatuta dago, Veneto eskualdean. 6.729 biztanle ditu, 23,92 kilometro koadroko azaleran banatuta.

## Mugakideak

Saregok honako udalerri hauekin egiten du muga:
Brendola Val Liona $^{(en)}$ Lonigo Montebello Vicentino

## Kanpo estekak

* Datuak: Q46927
* Multimedia: Sarego / Q46927
# Scrub uhartea (Aingira)

Scrub uharteak, Erresuma Batuko itsasoaz haratagoko Aingira dependentziako uharte bat da, Karibe itsasoan.
* Datuak: Q2035636
* Multimedia: Scrub Island, Anguilla / Q2035636
# Scruffy (Futurama)

Scruffy Futurama telesaileko pertsonai bat da.

## Deskribapena

Scruffy Planet Expressen atezaina da. Normalean, haren lagunak bere izena ahazten dute.

## Kanpo estekak

* Datuak: Q3953132